[{"text_idx": "#000000", "text": "Rhywun ar dy ochr di"}, {"text_idx": "#000006", "text": "Os wyt ti\u2019n cael dy fombardio gyda newyddion trist neu ofidus, mae\u2019n gallu gwneud i ti deimlo\u2019n isel iawn. Er ei bod yn fuddiol deall beth sydd yn digwydd yn y byd, mae\u2019n beth da i gael seibiant o\u2019r newyddion weithiau i ofalu am dy iechyd meddwl a lles emosiynol."}, {"text_idx": "#000007", "text": "Gallet ti osod amser penodol i edrych ar y newyddion, neu addo na fyddi di\u2019n edrych ar y newyddion yn y nos, er esiampl. Os wyt ti\u2019n gweld rhywbeth dwyt ti ddim yn deall neu sydd yn dy boeni, siarada a\u0302 rhywun."}, {"text_idx": "#000008", "text": "Mae rhai ffynonellau newyddion yn rhannu\u2019r wybodaeth sydd fwyaf brawychus i\u2019r gwyliwr. Weithiau mae\u2019r wybodaeth yma yn gamarweiniol gan nad dyma\u2019r stori lawn."}, {"text_idx": "#000009", "text": "Cofia bod yn ofalus wrth ddewis ffynonellau gwybodaeth. Ceisia ddarllen, gwylio, neu wrando ar ddarnau ffeithiol wedi\u2019u cefnogi gyda thystiolaeth o ffynonellau dibynadwy yn hytrach nag darnau dramatig sydd a\u0302\u2019r penawdau gorau."}, {"text_idx": "#000011", "text": "3. Monitro amser ar gyfryngau cymdeithasol"}, {"text_idx": "#000012", "text": "Weithiau rwyt ti\u2019n sgrolio drwy gyfryngau cymdeithasol ac yn gweld rhywbeth gofidus. Mewn cyfnodau fel hyn, mae rhaid deall y gallet ti ddod ar draws pethau ar gyfryngau cymdeithasol er nad oeddet ti\u2019n chwilio amdanynt."}, {"text_idx": "#000013", "text": "Ceisia ddefnyddio cyfryngau cymdeithasol mewn cyfnodau pan rwyt ti\u2019n teimlo gallet ti ymdopi. Gallet ti osod cyfyngiad amser ar gyfer yr apiau cyfryngau cymdeithasol rwyt ti\u2019n defnyddio. Bydd hyn yn cyfyngu mynediad ar o\u0302l cyfnod penodol o amser ac yn dy atal rhag sgrolio diddiwedd. Neu gallet ti lanhau dy gyfryngau cymdeithasol ac allgofnodi yn gyfan gwbl nes teimlo gallet ti ymdopi\u2019n well."}, {"text_idx": "#000014", "text": "Mae posib adrodd unrhyw beth ar gyfryngau cymdeithasol sydd yn ofidus, yn achosi ti i boeni neu sydd yn rhannu camwybodaeth. Os yw rhywun yn postio llawer o bethau gofidus, yna gallet ti flocio."}, {"text_idx": "#000016", "text": "Mae\u2019n hanfodol ceisio bwyta\u2019n iach a chael noson dda o gwsg. Bydd hyn yn helpu i ymdopi gyda\u2019r pethau sy\u2019n digwydd yn y byd. Gall ychydig o ymarfer corff fod yn fuddiol hefyd."}, {"text_idx": "#000017", "text": "Pa un ai wyt ti yn yr ysgol, coleg, prifysgol, neu yn y gwaith, cofia gymryd bre\u0302c weithiau fel nad wyt ti\u2019n gorweithio dy hun."}, {"text_idx": "#000018", "text": "Rho ychydig o amser i ti dy hun i ymarfer hunanofal a gwneud rhywbeth pleserus. Mae canolbwyntio ar rywbeth yn gallu tynnu sylw am ychydig, a gall hyn helpu ti i ymdopi yn well. Gall hyn fod yn jig-so, gwylio hoff raglen teledu neu ddarllen llyfr."}, {"text_idx": "#000020", "text": "Os yw\u2019r newyddion yn dod yn ormod, siarada gyda ffrindiau, teulu, neu oedolyn gallet ti ymddiried ynddynt am dy deimladau. Weithiau gall siarad leddfu\u2019r pwysau. Am gyngor i gychwyn sgwrs gyda rhywun am rywbeth sydd yn dy boeni, ymwela a\u0302\u2019n blog."}, {"text_idx": "#000021", "text": "Os nad oes neb gallet ti siarad a\u0302 nhw, gallet ti siarad gyda\u2019n cynghorwyr cyfeillgar yma yn Meic. Rydym yn cynnig gwybodaeth, cyngor ac eiriolaeth gyfrinachol, am ddim, i bobl ifanc hyd at 25 yng Nghymru."}, {"text_idx": "#000025", "text": "Am ddim o ffonau symudol. Ni fydd yn ymddangos ar y bil."}, {"text_idx": "#000026", "text": "Yn rhad ac am ddim!"}, {"text_idx": "#000028", "text": "Rhywun i wrando. Rhywun i'th gymryd o ddifrif. Rhywun i roi cyngor."}, {"text_idx": "#000029", "text": "Sut i Ymdopi Gyda Phobl Negyddol"}]